OpenLLM-France/wikimedia huggingface dataset:
# Microgobius cyclolepis

Microgobius cyclolepis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba des de la Península de Baixa Califòrnia fins a Panamà.

## Referències

* ↑ Poey F. 1876. Enumeratio piscium cubensium (Parte Segunda). An. Soc. Esp. Hist. Nat. Madrid v. 5. 131-176 (3 maig) 177-218 (4 Oct.).
* ↑ «Microgobius cyclolepis». Catalogue of Life. (anglès) (anglès)
* 1 2 FishBase (anglès)
* ↑ Allen, G.R. i D.R. Robertson 1994. Fishes of the tropical eastern Pacific. University of Hawaii Press, Honolulu. 332 p.

## Bibliografia

* Birdsong, R.S., 1981. A review of the gobiid fish genus Microgobius Poey., Bull. Mar. Sci., 31(2):267-306.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pobedim

Pobedim és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1355.
# Kristy

Kristy és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1333.
# PIE

PIE té els següents significats:
* Programa d'Informàtica Educativa, unitat del Departament d'Ensenyament de la Generalitat de Catalunya.
* Protoindoeuropeu, llengua extinta que se suposa l'origen de totes les llengües indoeuropees.
# Athens (Louisiana)

Athens és una població dels Estats Units a l'estat de Louisiana. Segons el cens del 2000 tenia 262 habitants.

## Demografia

Segons el cens del 2000, Athens tenia 262 habitants, 112 habitatges, i 73 famílies. La densitat de població era de 46 habitants/km².
Dels 112 habitatges en un 34,8% hi vivien nens de menys de 18 anys, en un 42,9% hi vivien parelles casades, en un 16,1% dones solteres, i en un 34,8% no eren unitats familiars. En el 30,4% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,93.
Per edats la població es repartia de la següent manera: un 28,6% tenia menys de 18 anys, un 5,7% entre 18 i 24, un 27,1% entre 25 i 44, un 19,8% de 45 a 60 i un 18,7% 65 anys o més.
L'edat mediana era de 37 anys. Per cada 100 dones de 18 o més anys hi havia 78,1 homes.
La renda mediana per habitatge era de 18.750 $ i la renda mediana per família de 26.750 $. Els homes tenien una renda mediana de 23.393 $ mentre que les dones 22.250 $. La renda per capita de la població era de 13.033 $. Entorn del 7% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Athens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Athens». American Fact Finder. Oficina del Cens dels Estats Units, 12-01-2010.
# Heterotetrax

Heterotetrax és un gènere d'ocells de la família dels otídids (Otididae). Aquests sisons habiten principalment en zones de sabana de l'Àfrica subsahariana.

## Taxonomia

Segons la classificiació del Congrés Ornitològic Internacional (versió 13.2, 2023) aquest gènere està format per tres espècies:
* sisó del Karoo (Heterotetrax vigorsii).
* sisó de Rüppell (Heterotetrax rueppellii).
* sisó menut (Heterotetrax humilis).
Aquestes espècies eren incloses fins fa poc al gènere Eupodotis, del qual van ser separades arran treballs genètics recents

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
* ↑ C Pitra, D Lieckfeldt, S Frahnert et J Fickel. 2002. Phylogenetic relationships and ancestral areas of the bustards (Gruiformes: Otididae), inferred from mitochondrial DNA and nuclear intron sequences. Molecular Phylogenetics and Evolution 23: 63–74.
* ↑ O Broders, T Osborne et M Wink. 2003. A mtDNA phylogeny of bustards (family Otididae) based on nucleotide sequences of the cytochrome b-gene. Journal für Ornithologie. 144, 176-185
# Microgobius gulosus

Microgobius gulosus és una espècie de peix de la família dels gòbids i de l'ordre dels perciformes que es troba als Estats Units: des de Maryland fins al sud de Florida i Texas.
Els mascles poden assolir els 7,5 cm de longitud total.

## Referències

* ↑ Poey F. 1876. Enumeratio piscium cubensium (Parte Segunda). An. Soc. Esp. Hist. Nat. Madrid v. 5. 131-176 (3 maig) 177-218 (4 Oct.).
* ↑ «Microgobius gulosus». Catalogue of Life. (anglès) (anglès)
* 1 2 FishBase (anglès)
* ↑ Robins, C.R. i G.C. Ray 1986. A field guide to Atlantic coast fishes of North America. Houghton Mifflin Company, Boston.
# John Ashbery

John Ashbery (Rochester, Nova York, 28 de juliol de 1927 - Hudson, Nova York, 3 de setembre del 2017) fou un poeta estatunidenc, que destacà durant la segona meitat del segle xx.
Estudià a les universitats de Harvard i Columbia i es doctorà amb una tesi sobre W. H. Auden. Formà part de l'anomenada "escola de Nova York" que comandava el seu amic Andy Warhol. Va exercir la crítica literària a les revistes The New Yorker, Newsweek i ARTNews, i durant força anys fou director de l'edició europea del diari Herald Tribune. Aprofitant la seva estada a París per exercir aquesta feina, traduí a l'anglès la majoria de la poesia surrealista francesa.
El seu estil poètic proposà una superació del surrealisme mitjançant la reflexió profunda i s'expressa amb la confluència dels llenguatges contemporanis dels quals fa un ús irònic per a denunciar-ne la trivialitat. Conreà la temàtica de la quotidianitat urbana, profundament novaiorquesa, molt influenciada pel cinema i pels mitjans de comunicació.
Va publicar una trentena de poemaris, entra els quals destaquen Alguns arbres (Some Trees, 1956, traduït al català per Melcion Mateu), The Tennis Court Oath (1962), Autoretrat en un mirall convex (Self-Portrait in a Convex Mirror, 1975), Houseboat Days (1977, A Wave (1984) i And the Stars Were Shining (1994).
Va ser guardonat amb els premis Pulitzer, el National Book Award, el Bollingen, el Grand Prix de Bruxelles, el Lenore Marshall i el Feltrinelli.
L'any 1993 participà a Rio de Janeiro en la famosa trobada dels "Tres Joans", en la qual fou homenatjat juntament amb els poetes João Cabral de Melo Neto i Joan Brossa.

## Traduccions al català

* Autoretrat en un mirall convex. Traducció i introducció de Melcion Mateu i Adrover, postfaci d'Eloy Fernández Porta. Girona: Llibres del Segle, 2019.
* Alguns arbres. Traducció i introducció de Melcion Mateu i Adrover. Barcelona: Edicions 62, 2001.

## Referències

* ↑ «John Ashbery mor als 90 anys». ara.cat, 04-09-2017 [Consulta: 4 setembre 2017].
# Pista dels Prats

La Pista dels Prats, o Camí de la Creueta, en els mapes cadastrals, és una pista de muntanya del terme municipal d'Abella de la Conca, a la comarca del Pallars Jussà.
Arrenca de Pla del Tro, al peu del Serrat del Roure i ran de la Bassa de Pla del Tro. En aquell indret enllaça amb el Camí de Pla del Tro, i en surt cap al nord-est, seguint la llera del barranc de la Creueta. Ressegueix el vessant meridional de la Serra de Boumort pel costat nord de les Coberterades i va a enllaçar amb el Camí de Boumort.

## Etimologia

Es tracta d'un topònim romànic modern, de caràcter descriptiu: és el camí que des de Carreu menava als Prats de Montanissell.

## Enllaços externs

* La Pista dels Prats en el seu entorn, a l'Institut Cartogràfic de Catalunya
# La Coixinera

La Coixinera és un grup de música folk nascut a Mataró (Maresme) l'any 2001. És caracteritzat per la combinació de melodies tradicionals amb sonoritats i ritmes propers al rock. Amb els anys ha esdevingut un dels principals referents del folk català. El seu nom vé del nom que rep la cornamusa catalana al Maresme.

## Referències

* ↑ La Coixinera, sarau a plaça i al web a Enderrock, 23/2/2011
* ↑ La Coixinera Arxivat 2013-12-03 a Wayback Machine. a Musicat
* 1 2 La festassa de la Coixinera a Enderrock, 29/10/2011
* ↑ «ELa Coixinera presenta "Els encants"». ccma.cat, 18-10-2008. [Consulta: 6 juliol 2017].
* ↑ 'Mar i muntanya', festa i país al nou videoclip de la Coixinera a VilaWeb, 9/6/2013
* ↑ «La Coixinera i ...i15! editen el disc "Sons de Festa"». totmataro.cat, 14-07-2016. [Consulta: 3 juliol 2017].
* ↑ '"Tenim i tindrem!" la Coixinera més contudent a icatmans, 8 març 2020

## Enllaços externs

* La Coixinera - Lloc web oficial
# Palèfat d'Abidos

* Per al mitògraf vegeu Palèfat
Palèfat d'Abidos (en llatí Palaephatus, en grec antic Παλαίφατος) fou un historiador grec (ἱστορικός) que va viure en temps d'Alexandre el Gran al segle iv aC. Es diu que va ser estimat pel filòsof Aristòtil (παιδικά), cosa que Suides esmenta sota l'autoritat de Filó.
Suides també dona el títol d'alguna de les seves obres:
* Kνπριακά (Sobre Xipre)
* Δηλιακά (Sobre Delos)
* Αττικά (Sobre l'Àtica)
* Αραβικά (Sobre Aràbia)
Alguns erudits pensaven que va escriure també una història d'Assíria de la que se'n conserva un fragment a Eusebi de Cesarea. Però com que el llibre va signat per Abidè i és un nom propi i no un gentilici, aquesta suposició s'ha descartat.

## Referències

* ↑ 3.Palaephatus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 88
# Staphylococcus haemolyticus

Staphylococcus haemolyticus és un eubacteri amb morfologia de coc que pertany al gènere Staphylococcus. És un bacteri grampositiu, coagulasa negatiu i catalasa positiu. Es troba freqüentment com a organisme comensalista a la pell d'humans i animals. Staphylococcus haemolyticus és resistent a molts agents antimicrobians. S'ha registrat resistència a la vacomicina, fet que suposa un problema perquè aquesta resistència pot ser adquirida per altres estafilococs patògens.

## Referències

* ↑ Froggatt JW, Johnston JL, Galetto DW, Archer GL «Antimicrobial resistance in nosocomial isolates of Staphylococcus haemolyticus». Antimicrob Agents Chemother, vol. 33, 4, 1989, pàg. 460-6. PMID: 2729941 fulltext.
* ↑ Gemmell CG «Glycopeptide resistance in Staphylococcus aureus: is it a real threat?». J Infect Chemother, vol. 10, 2, 2004, pàg. 69-75. PMID: 15160298.
# Athens

«Athens» té aquests significats:
* Athens (Alabama)
* Athens (Geòrgia)
* Athens (Illinois)
* Athens (Louisiana)
* Athens (Maine)
* Athens (Nova York)
* Athens (Ohio)
* Athens (Pennsilvània)
* Athens (Tennessee)
* Athens (Texas)
* Athens (Vermont)
* Athens (Virgínia de l'Oest)
* Athens (Wisconsin)
# Heterozigot

Un heterozigot (hetero, desigual; zigot, ou) (o híbrid) és en genètica un individu diploide que per un gen donat (locus), té en cada un dels dos cromosomes homòlegs un al·lel diferent, (s'expressa, per ex.: Aa), que té dues formes diferents d'un gen en particular; cadascuna heretada de cadascun dels progenitors. També es pot interpretar com un tipus de zigositat. Cada persona té 46 cromosomes agrupats en 23 parells. En qualsevol parell de cromosomes, per exemple en el número 4, un membre del parell és heretat del pare i l'altre de la mare. Els gens poden tenir variants en la població, és a dir, el mateix gen pot ser lleugerament diferent d'un individu a un altre. Si una persona hereta dues variants d'un gen en un parell de cromosomes, un del pare i un altre diferent de la mare, aquesta persona es denominarà heterozigòtica per aquest gen.
A tipus d'exemple, suposem que en un ratolí, el caràcter "color de cabell" té una al·lel dominant per al color negre "N" i un altre recessiu que expressa el color blanc "n". Si pel caràcter "color de cabell", el ratolí té el genotip Nn es tracta d'un individu heterozigot, si per contra tingués NN o nn estaríem parlant d'un homozigot.
La condició de l'heterozigot s'anomena heterozigosi.
El nombre de gàmetes diferents que es poden formar mitjançant el procés de recombinació gènica està en funció de quants loci heterozigots existeixen en un individu. En l'espècie humana es calcula que cada persona hi ha uns 3.350 loci en heterozigosi. Això vol dir que cada individu pot formar "2 elevat a 3.350" gàmetes diferents, un nombre superior al d'àtoms existents.

## Vegeu també

* Homozigot
# Tefrita

* No s'ha de confondre amb Tefroïta.
La tefrita (del grec τέφρα, téphra; «cendra») és una roca ígnia i volcànica (extrusiva), amb textura entre afanítica i porfírica. El mineral conté feldespatoides abundants (leucita o nefelina), plagiòclasi i una mica de feldespat alcalí. Els piroxens (clinopiroxens) són minerals accessoris comuns. No hi ha quars ni olivina. La tefrita és de color gris.
Es pot trobar fonolita-tefrita al Monte Vulture a la regió de Basilicata d'Itàlia, intrusions basanita-tefrita a Namíbia, i leucita-nefelina-tefrita a Hamberg bei Neckarelz a prop d'Heidelberg, Alemanya.
Una roca semblant però amb oliví s'anomena basanita
* Diagrama QAPF (Streckeisen). Podem trobar la tefrita al lloc 8, 9 (9a i 9b), i 10b.
* Classificació TAS

## Referències

* ↑ Frenzel, Gerhard (1953) Die Erzparagenese des Katzenbuckels im Odenwald, Contributions to Mineralogy and Petrology, Volume 3, Number 6, pages 409-444, DOI: 10.1007/BF01129196 (alemany). Retrieved 2012-04-11.
* ↑ basanitt Store norske leksikon (anglès)
# Proraso

Proraso és una coneguda marca d'una de crema d'afaitar italiana. L'empresa la va fundar Ludovico Martelli a Florència en 1926. La crema d'afaitar de Proraso és molt popular a la cultura italiana. Tant, que en la famosa cançó "L'italià" de Toto Cotugno, la lletra esmenta en un fragment con la crema da barba alla menta (amb la crema d'afaitar a la menta). Aquesta és una referència directa a la crema d'afaitar de Proraso, ja que per la seva fórmula mentolada i efecte refrescant ha estat molt popular entre els homes italians; fins i tot en les barberies professionals.
La història de Proraso es remunta fins a 1908, quan Ludovico Martelli va fundar una empresa de cosmètics sota el seu mateix nom. El 1948 el seu fill Piero va entrar a l'empresa. Va ser aquesta la primera vegada quan Proraso va introduir al públic italià la crema miracolosa (crema miraculosa), sent un producte a part de la tradicional crema per afaitar amb brotxa. Aquesta crema miraculosa es podia usar abans de l'afaitat (com un pre-shave) per lubricar la pell i suavitzar la barba, i després d'afaitar com un aftershave per humitejar i calmar la pell de la irritació. La seva famosa crema per afaitar es fa amb una base d'eucaliptus i mentol, els quals produeixen una sensació refrescant a la pell durant l'afaitat alhora que protegeixen contra la irritació.
Avui en dia, 60 anys després, la companyia segueix funcionant sota la direcció de la família Martelli i la seva total línia de productes es ven a tot el món.

## Referències

* ↑ «Copia arxivada». Arxivat de l'original el 7 de juliol de 2011. [Consulta: 27 juny 2011].
* ↑ «Toto Cotugno - L' italiano» (en italià). [Consulta: 13 octubre 2020].
* ↑ «Còpia arxivada». Arxivat de l'original el 26 de setembre de 2010. [Consulta: 27 juny 2011].

## Vegeu també

* Brotxa d'afaitar
* Navalla d'afaitar
* Maquineta d'afaitar
* DOVO Solingen
* Loció
* Gel d'afaitar
* Cabell rapat

## Enllaços externs

* Lloc oficial (en anglès i italià)
# Xarxa elèctrica intel·ligent

Xarxa elèctrica intel·ligent és una xarxa elèctrica que inclou un seguit de mesures d'energia i de gestió amb dispositius tals com comptadors intel·ligents, electrodomèstics intel·ligents i fonts d'energies renovables. En una xarxa elèctrica intel·ligent és molt important la capacitat de controlar la producció i distribució de l'energia. És una tecnologia útil areu, però indispensable per a la gestió de microxarxes locals estables.

## Característiques

* Fiabilitat : en front a avaries de subministrament.
* Flexibilitat : alhora de canvis de la topologia de la instal·lació.
* Eficiència : energètica en finció de diveros paràmetres.
* Balancejat de càrregues : per a evitar la sobrecàrrega de consum.
* Anivellat de pics de consum : amb una aplicació de diferents tarifes en funció de diversos paràmetres.
* Sostenibilitat : combinant diferents tipus d'energia menya contaminant.
* Mercat obert : a major nombre d'operadores de distribució d'energia.
* Plataforma de serveis afegits : que permet afegir funcionalitats diverses.
* Seguretat : mitjançant la supervisió del consum del aparells més perillosos (forns, estufes...)

## Referències

* ↑ «What is the Smart Grid?» (en anglès). https://www.smartgrid.gov.+[Consulta: 28 setembre 2017].
* ↑ «Smart Grid: Where Power is Going» (en anglès). http://www.whatissmartgrid.org/.+[Consulta: 28 setembre 2017].
* ↑ «What is smart grid? - Definition from WhatIs.com» (en anglès). WhatIs.com, 28-09-2017.
* ↑ Lemieux, Danny «Consommer plus vert grâce à l'intelligence artificielle» (en francès). Radio Canada, 09-05-2018.

## Vegeu també

* Xarxa elèctrica europea sincronitzada
* Xarxa europea de gestors de xarxes de transport d'electricitat
# Hippophae

Hippophae és un gènere de plantes amb flors de l'ordre Rosales.

## Característiques

Són arbusts. N'hi ha set espècies, algunes de les quals són endemismes de zones determinades de la Xina. A la zona mediterrània es troba només l'arç groc (Hippophae rhamnoides).
El nom Hippophae prové del grec antic, Hippo "cavall" i phaos "lluir", car la tradició deia que els cavalls que menjaven aquestes fulles adquirien un millor aspecte, amb una pell brillant i guanyant pes.

## Taxonomia

* Hippophae goniocarpa Y.S.Lian et al. ex Swenson & Bartish, es troba a les províncies de Qinghai i Sichuan entre 2500 i 3500 m.
* Hippophae gyantsensis (Rousi) Y.S.Lian, es troba a Xizang, entre 3500 i 4000 m o més.
* Hippophae litangensis Y.S.Lian & Xue L.Chen ex Swenson & Bartish, es troba a la zona de Litang a Sichuan, a uns 3700 m.
* Hippophae neurocarpa S.W.Liu & T.N.He. es troba a les províncies de Qinghai, Sichuan i Xizang, entre 3400 i 4400 m.
* Arç groc (Hippophae rhamnoides L.), l'espècie més coneguda que es troba des del Mediterrani fins a la Xina passant per Sibèria.
* Hippophae salicifolia D.Don, es troba a la zona de l'Himàlaia, com ara a Bhutan, al nord de l'Índia, al Nepal i la part sud de Xizang, entre 2800 i 3500 m.
* Hippophae tibetana Schlechtendal, es troba a Bhutan, al nord de l'Índia, al Nepal i a Gansu, Qinghai i Xizang, entre 3600 i 4700 m.

## Referències

* Haining Qin & Michael G. Gilbert: Elaeagnaceae in der Flora of China, Volume 13. S. 270: Hippophae - Online.
# Èfor el Jove

Èfor (grec antic: Ἔφορος, llatí: Ephorus) fou un historiador grecoromà natural de Cime, a l'Àsia Menor, anomenat generalment «el Jove» per distingir-lo del seu homònim Èfor. Va viure al segle iii.
Només l'esmenta la Suïda, que diu que va escriure una història de Gal·liè en 27 llibres, una obra sobre Corint, una sobre els alèvades i algunes més. Cal afegir que el nom de Gal·liè és només una correcció que va fer l'humanista Raffaele Maffei, car la lectura a la Suïda és Γαληνοῦ («Galenou», 'Galè').

## Referències

* ↑ 2.Ephorus of Cumae a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 27
# La Bruguièra

La Bruguièra Dorçan (francès Labruyère-Dorsa) és un municipi occità de Gascunya, en el departament de l'Alta Garona, a la regió Occitània.

## Referències

* ↑ Toponímia occitana
# Hylodes heyeri

Hylodes heyeri és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Segalla, M.V. & Pavan, D. 2004. Hylodes heyeri. Llista Vermella d'Espècies Amenaçades de la UICN 2006. Consulta: 16 de gener de 2008.
# Stanka Zlateva

Stanka Zlateva (Kruixare, 1 de març de 1983)(en búlgar: Станка Златева Христова) és una lluitadora búlgara, ja retirada, especialista en lluita lliure, que va competir durant les dècades del 2000 i 2010.

## Carrera esportiva

El 2004, amb 21 anys, va participar en els Jocs Olímpics d'Estiu d'Atenes (Grècia), on fou dotzena en la categoria de pes pesant del programa de lluita lliure. En els Jocs Olímpics d'Estiu de 2008 realitzats a Pequín (República Popular de la Xina) va aconseguir guanyar la medalla de plata, un metall que aconseguí revalidar en els Jocs Olímpics d'Estiu de 2012 celebrats a Londres (Regne Unit). En aquests Jocs fou l'abandera búlgara en la cerimònia de clausura.
Al llarg de la seva carrera ha guanyat sis medalles en el Campionat del Món de lluita, entre elles cinc medalles d'or; i set medalles en el Campionat d'Europa de la modalitat, cinc d'elles d'or. Ha estat nomenada tres vegades esportista búlgara de l'any, el 2007, 2010 i 2011, i dues vegades lluitadora mundial de l'any, el 2006 i el 2007.
El 2013 va guanyar la versió búlgara de VIP Brother.

## Referències

* 1 2 3 «Olympedia – Stanka Zlateva». [Consulta: 10 novembre 2023].
* ↑ «International Wrestling Database». [Consulta: 10 novembre 2023].
* ↑ «Stanka Zlateva with third Sportsperson of the Year Award» (en anglès). [Consulta: 10 novembre 2023].
* ↑ «Bulgarian sport heroes» (en anglès). [Consulta: 10 novembre 2023].
* ↑ «Станка Златева спечели "Вип Брадър 2013"» (en bulgarian). , 17-11-2013 [Consulta: 4 juliol 2017].
# Barbut olivaci

El barbut olivaci (Cryptolybia olivacea) és una espècie d'ocell de la família dels líbids (Lybiidae) i única espècie del gènere Cryptolybia, si bé altres autors l'inclouen a Stactolaema .
Habita boscos del sud-est de Kenya, Tanzània, Malawi, nord de Moçambic i est de Sud-àfrica.
# Modulació per desplaçament d'amplitud i fase

APSK o APK (de l'anglès Amplitude/Phase [-Shift] Keying) és una modulació por desplaçament d'amplitud i fase amb els símbols situats sobre circumferències concèntriques en el pla IQ en lloc d'estar disposades en forma rectangular como en QAM. Hi ha combinacions entre diferents mètodes de modulació que donin resultat a noves constel·lacions. En el fons són diferents maneres d'entendre els mateixos conceptes, perquè tot es basa a donar diferents valors als senyals I(t) i Q(t), que al ponderar les ones sinusoidals desfasades que posteriorment se sumen, creen una nova ona sinusoidal amb una fase i una amplitud concretes. Un exemple d'aquestes combinacions és la modulació APSK, on es combina PSK i modulació per desplaçament d'amplitud per obtenir constel·lacions que es representen com a cercles concèntrics de diferents amplituds i nombre de símbols. En aquest cas també s'anomenen M-APSK, denotant així el nombre de símbols total. Una constel·lació 16-APSK mostraria la següent forma:
Les modulacions M-APSK seran les utilitzades en el futur pels nous estàndards de transmissió per satèl·lit, però actualment no són utilitzades de forma massiva en cap sistema de comunicacions.
Configuració de constel·lacions per diferents M de la modulació APSK.

## Referències

* ↑ Bateman, Andy. Comunicaciones digitales: diseño para el mundo real (en castellà). Marcombo, 2003. ISBN 8426713378.